გლოლის ლოდები

გლოლის ლოდები — ერატიკული ლოდები საქართველოში, ონის მუნიციპალიტეტში. მდებარეობს სოფელ გლოლის მიდამოებში, მდინარეების ბოყოსწყლისა და ჭანჭახის შესართავთან, ზღვის დონიდან 1300–1400 მ სიმაღლეზე.„საქართველოს სსრ წითელი წიგნი“, გამომცემლობა «საბჭოთა საქართველო», თბ., 1982. წარმოადგენს მყინვარის მიერ მთავარი ქედიდან ჩამოზიდულ გრანიტულ ლოდებს, რომელთა გადაადგილების დრო უკავშირდება უკანასკნელ ან უკანასკნელისწინა დიდ გამყინვარებას. ორი უდიდესი მათგანის განზომილებებია: 11x13x12 და 18x10x12 მ. პირველი მათგანი მოსახლის ეზოშია. ლოდები ჩამოტანილია ბოყოს ხეობის ძველი მყინვარის მიერ. იგი ორსართულიანი სახლის ოდენაა. ნაკლები სიდიდის ერატიკული ლოდები მდინარე ჭანჭახის ხეობაში ზემოთ და ქვემოთაც არის, საგლოლოს ხიდსა და კურორტ შოვს შორის. გლოლის ლოდები შეტანილია „საქართველოს წითელ წიგნში“.კობა ხარაძე. საქართველოს ბუნების ფენომენები, თბ., 2014

სქოლიო

კატეგორია:საქართველოს ერატიკული ლოდები
კატეგორია:საქართველოს წითელი წიგნის არაორგანული ბუნების ძეგლები